यदि हम भगवान राम के अस्तित्व को नकारने की कोशिश करेंगे तो उनके पूर्वजों की समृद्ध वंशावली, राम, सीता, लक्ष्मण और हनुमान से संबद्ध स्थान, घर-घर में मिलने वाले राम से जुड़े नामों की लंबी शब्दावली, गाँधी जी की रामराज्य की परिकल्पना, रावण, कुंभकर्ण, मेघनाद, बालि इत्यादि जैसे खलनायकों की अनवरत शृंखला- सभी कल्पनालोक की बातें हो जाएँगी। और हम चाहकर भी ऐसा नहीं कर सकेंगे, क्यों कि हक़ीक़त को झुठलाया नहीं जा सकता।